打天下2 |AK再演關志浩打得更華麗 Tiger拍劇不忘偷師
由歐錦棠、談善言、江𤒹生(AK)主演的ViuTV劇集《打天下》,相隔4年再拍《打天下2》,今次除有Tiger加盟外,亦有香港空手道奧運銅牌得主劉慕裳、日本空手度高手、黑帶二段武田梨奈和宮原華音參演,打得更華麗,觀眾亦睇得更肉緊。
AK表示今輯更多動作打鬥場面,而且有不少動作都是臨場加插,與Tiger在片場即學,慶幸大家都有舞蹈底子,加上《繩角》鍛練,所以較易上手。劇中AK與Tiger是敵對關於,打鬥場面不少。「我主力係打空手道,而Tiger就係另一門武術,佢係打MMA(混合格鬥),佢係負責鎖人,我負責解鎖,但我哋主要都係學咗兩堂。」AK表示與Tiger不停鎖與解鎖對方,由於拍攝場地密封,兩個男人拍到汗貼汗,佢仲講笑話播出時如果見到佢嘅表情複雜的話,可以理解為有嫌棄亦有糾纏。
近年Tiger頻頻做虎導,今次拍攝《打天下2》時亦不時向黃偉傑導演偷師,問到有時都怕煩到對方,AK補充:「有時我哋都問係咪會太煩,係咪唔好意思唔答,同前輩合作,梗係要學嘢先,吸收到差唔多時間先試。我係有呢個興趣,可能由MV開始先。但而家連啲鏡頭都未搞清楚,仲係好遠路程。」